open-index/open-wikipedia-markdown huggingface dataset:
Australiese dollar

Die **Australiese dollar** (Engels: *Australian dollar*; ISO 4217-kode: **AUD**) is die amptelike geldeenheid van Australië, asook die Australiese Gemenebes, insluitend Kerseiland, die Kokoseilande, en Norfolk-eiland, sowel as die onafhanklike Pasifiese eilande van Kiribati, Nauru en Tuvalu.

In Australië word byna altyd die verkorte dollarteken ($) gebruik, maar soms word A$ gebruik om dit te onderskei van ander dollar-gedenomineerde geldeenhede. Dit word onderverdeel in 100 sent.

## Notas 
## Verwysings 
## Eksterne skakels 
*
Indiese roepee

Die **roepee**, of meer spesifiek die **Indiese roepee** (simbool: ₹; ISO 4217-kode: **INR**) is die amptelike geldeenheid van die Republiek van Indië. Die uitreiking van die geldeenheid word deur die Reserwebank van Indië beheer. Dit is genoem na die silwer muntstuk, rupiya, die eerste keer uitgereik deur Sultan Sher Shah Suri in die 16de eeu en later voortgesit deur die Mogolryk.
[duimnael|links|Roepie 1887, [Brits-Indië, Victoria.]]

In Hindi staan die roepee bekend as भारतीय रुपया en in Engels as *Indian rupee*. Die moderne roepee is teoreties onderverdeel in 100 paise (enkelvoud paisa), maar vanaf 2011 is slegs 50-paise-munte 'n wettige betaalmiddel. Banknote in sirkulasie verskyn in denominasies van ₹5 , ₹10, ₹20, ₹50, ₹100, ₹500 en ₹1000. Rupeemunte is beskikbaar in denominasies van ₹1, ₹2, ₹5, ₹10.

Die Indiese rupeesimbool ₹ (amptelik in 2010 aangeneem, is afgelei van die Devanagari konsonant "र" (*ra*). Die eerste reeks munte met die roepeesimbool is op 8 Julie 2011 uitgereik.

Die Reserwebank bestuur die geldeenheid in Indië en ontleen sy rol in valutabestuur op grond van die Reserwebank van Indiëwet, 1934.

## Notas 
## Verwysings 
## Eksterne skakels
Russiese roebel

Die **Russiese roebel** (Russies: рубль, *rublʹ*, meervoud: рубли́, *rubli*; simbool: **₽**; ISO 4217-kode: **RUB**) is die geldeenheid van Rusland, asook die vier gedeeltelik-erkende republieke van Abchasië, Suid-Ossetië, Donetsk en Loehansk. Die roebel was die geldeenheid van die Russiese Ryk en die Sowjetunie voor sy ontbinding. Belarus en Transnistrië gebruik geldeenhede met dieselfde naam.

Die roebel is onderverdeel in 100 *kopeks* (soms geskryf as *kopecks* of *copecks*; Russies: копейка, kopeyka; meervoud: копейки, kopeyki). Die Russiese roebel is die wêreld se eerste desimale geldeenheid. Dit is gedesimaliseer in 1704 toe die roebel wetlik gelyk aan 100 kopeks gestel is.

## Notas 
## Verwysings 
## Eksterne skakels 
*    Die banknote van Rusland - insluitend die banknote van die voormalige USSR
Renminbi

Die **renminbi** (ISO 4217-kode: **CNY**) is die amptelike geldeenheid van die Volksrepubliek China. Die naam (Vereenvoudigde Chinees: 人民币, Tradisionele Chinees: 人民幣; Pinyin: *renminbi*) beteken letterlik "die volk se geldeenheid". Die juan (Chinees: 元 / 圆; pinyin: *yuan*; simbool: ¥) is die basiese eenheid van die renminbi, maar word ook algemeen gebruik om te verwys na die Chinese geldeenheid, veral in internasionale konteks.

## Sien ook 
* Nuwe Taiwannese dollar, die amptelike geldeenheid van die Republiek China (Taiwan)

## Notas 
## Verwysings 
## Eksterne skakels 
*    De bankbiljetten van die Volksrepubliek China
*    Sertifikate vir buitelandse valuta (FEC) van die Volksrepubliek China
Hongkong-dollar

Die **Hongkong-dollar** (Chinees: 港元 of 港幣; ISO 4217-kode: **HKD**) is die amptelike geldeenheid van Hongkong. Die Hongkong-dollar word in 100 sent onderverdeel. Die word ook in die nabygeleë Macau gebruik, waar die amptelike geldeenheid, die Macau pataka, 'n soortgelyke waarde dra.
duimnael|links|Hongkong-dollar 1899

## Notas 
## Verwysings 
## Eksterne skakels
Meksikaanse peso

Die **Meksikaanse peso** (Spaans: *Peso mexicano*; simbool: $; ISO 4217-kode: **MXN**) is die amptelike geldeenheid van Meksiko. Die word gewoonlik afgekort met die dollarteken $, of andersins as Mex$ om dit te onderskei van dollar-gedenomineerde geldeenhede. Dit word onderverdeel in 100 *centavos*.

## Notas 
## Verwysings 
## Eksterne skakels
Suid-Koreaanse won

Die **won** (Koreaans: 원; simbool: ₩; ISO-kode: KRW) of die Koreaanse Republiek Won is die geldeenheid van Suid-Korea. 'n Enkele won word verdeel in 100 jeon, die monetêre subeenheid. Die jeon word nie meer gebruik vir alledaagse transaksies nie, en verskyn slegs in wisselkoerse. Die won word uitgereik deur die Bank van Korea, gebaseer in die hoofstad, Seoel.

Die amptelike geldeenheid van Noord-Korea, wat uitgereik word deur die Sentrale Bank van die Demokratiese Volksrepubliek van Korea in sy hoofstad, Pjongjang, is verdeel in dieselfde aantal eenhede, en staan bekend as die Noord-Koreaanse won.

duimnael|links|600px|Munte en banknote van die Suid-Koreaanse won

## Notas 
## Verwysings 
## Eksterne skakels
Witstormvoël

Die **Witstormvoël** (*Pagodroma nivea*) is 'n stormvoël wat in die Subantarktiese gebied leef en op Bouvet-eiland nesmaak. Hulle is algemeen op pakys en die aangrensende see. Die voël is spierwit. Hulle is ratser as ander stormvoëls op die grond. In Engels staan die voël bekend as die *Snow petrel*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Newman se Voëls van Suider-Afrika.* Struik Nature. Gedenkuitgawe 2010. 

## Verwysings
Shanxi

: *Moenie verwar word met die aangrensende provinsie Shaanxi nie.*

**Shanxi** (Chinees: 山西 pinyin: *Shānxī* ) is 'n provinsie in die sentraal-noorde van die Volksrepubliek China.

[duimnael|links|Die woord "Shanxi" in [Chinese karakters]]
Die een-karakter afkorting is "晋" (pinyin: Jin), na die staat van Jin wat gedurende die lente en herfstydperk hier bestaan het. In 2014 het dit 'n bevolking van sowat 36,5 miljoen gehad. Die hoofstad en grootste stad is Taiyuan.

Die naam Shanxi beteken "wes van die berge", 'n verwysing na plek wes van die Taihangberge op die provinsie se grens. Shanxi grens aan Hebei in die ooste, Henan in die suide, Shaanxi in die weste en Binne-Mongolië in die noorde en bestaan hoofsaaklik uit 'n plato gedeeltelik begrens deur bergreekse.

## Verwysings 
## Eksterne skakels 
*  Amptelike webwerf van die Shanxi Provinsiale Regering 
*
Qinghai

**Qinghai** (Chinees: 青海, [tɕʰíŋxài̯], ) is 'n provinsie van die Volksrepubliek China, geleë in die noordweste van die land. In 2010 het dit 'n bevolking van 5&nbsp;626&nbsp;722 gehad.

[duimnael|links|Die woord "Qinghai" in [Chinese karakters]]
As een van die grootste provinsie-vlak administratiewe afdelings van China, is die provinsie die vierde grootste in oppervlak, maar het die derde kleinste bevolking. Dit is grotendeels geleë op die Tibettaanse plato, en die provinsie was lank 'n smeltkroes vir 'n aantal etniese groepe soos die Han, Tibettane, Hui, Tu, Mongole en Salare.

Qinghai grens aan Gansu in die noordooste, Xinjiang in die noordweste, Sichuan in die suidooste, en die outonome streek Tibet in die suidweste. Qinghaiprovinsie is in 1928 gestig tydens die tydperk van die Republiek China, toe dit regeer is deur Chinese Moslemkrygshere bekend as die "Ma-kliek".

Die Chinese naam, "Qinghai" is 'n vernoeming van Qinghai-meer, die grootste meer in China. Die provinsie het voorheen bekendgestaan as **Kokonor** in Engels, afgelei van die Oirat-naam vir die Qinghai-meer.

## Verwysings 
## Eksterne skakels 
*  Amptelike webwerf van die Qinghai Provinsiale Regering 
*
Singapoer-dollar

Die **Singapoer-dollar** (Maleis: *Ringitt Singapore*, Chinees: 新加坡元 of 新币, Tamil: சிங்கப்பூர் வெள்ளி; simbool: $; ISO 4217-kode: **SGD**) is die amptelike geldeenheid van Singapoer, sowel as Broenei saam met die Broenei-dollar. Die word gewoonlik afgekort met die dollarteken $, of andersins as S$ om dit te onderskei van ander dollar-gedenomineerde geldeenhede. Dit word onderverdeel in 100 sent.

## Notas 
## Verwysings 
## Eksterne skakels
Spesiale pleidooi

**Spesiale pleidooi** is 'n denkfout of drogredenasie om 'n spesiale vergunning te maak as daar 'n geval is wat teenstrydig is met 'n hipotese om die hipotese te probeer beskerm. Gewoonlik het hierdie spesiale vergunning 'n klein waarskynlikheid.

Nog 'n definisie: Wanneer die persoon die ooglopende gevolgtrekking probeer wegredeneer deur gebruik te maak van spesiale omstandighede omdat die gevolgtrekking teenstrydig is met sy siening.

## Voorbeeld 
* Oor die algemeen maak mense nie geld deur te dobbel nie. Behalwe die roulettewiel. Dit is anders as ander dobbelspeletjies.

## Kyk ook
* Aas en omskakel
* Ad hominem
* Argument uit stilte
* Beroep op outoriteit
* Dwaalspoor
* Genetiese denkfout
* Godwin se wet
* Rooi haring
* Sirkelredenasie
* Strooiman
Reduksionisme

**Reduksionisme** word soms as die teenoorgestelde van holisme gesien.

Reduksionismewetenskap sê dat 'n ingewikkelde stelsel verklaar kan word met die reduksie in sy fundamentele onderdele. Die prosesse van biologie is byvoorbeeld reduseerbaar tot chemie, en die wette van chemie word weer deur fisika bepaal.

## Verskillende definisies 
Daar word gesê dat reduksionisme impliseer dat 'n stelsel niks anders as die som van sy onderdele is nie. 'n Meer genuanseerde siening aan die ander kant, is dat 'n stelsel geheel en al bestaan uit sy onderdele, maar die stelsel sal funksies hê wat nie een van die dele het nie.

Reduksionisme is die praktyk van analisering en beskrywing van 'n komplekse verskynsel in terme van sy eenvoudige of fundamentele onderdele, veral wanneer daar gesê word dat dit 'n voldoende verduideliking verskaf.
Fedez

**Federico Leonardo Lucia** (gebore 15 Oktober 1989), beter bekend onder sy verhoognaam **Fedez**, is 'n Italiaanse rapper, liedjieskrywer, musiekprodusent.

## Diskografie 
* 2006 : *Fedez*
* 2007 : *Pat-a-Cake*
* 2010 : *BCPT*
* 2010 : *Diss-Agio*
* 2011 : ''Penisola che non c'è*
* 2011 : *Il mio primo disco da venduto*
* 2013 : *Sig. Brainwash - L'arte di accontentare*
* 2014 : *Pop-Hoolista''

## Verwysings
Goughwaterhoender

Die **Goughwaterhoender** (*Gallinula comeri*) is 'n voël wat leef en nesmaak op Gougheiland. Dit is onlangs ook op Tristan da Cunha heringevoer. In Engels staan die voël bekend as die *Gough Island Moorhen*.

## Identifikasie 
Die voël word tot 27&nbsp;cm lank en lyk baie soos die Grootwaterhoender. Die Goughwaterhoender se bene is egter rooi en nie geel nie. Die vlerke is baie kort.

Die voël leef oor die algemeen op die kusplato waar hulle in boomvaring- en adelaarsvaringruigtes skuil om roofmeeue te vermy. Die voël is sku en word eerder gehoor as gesien.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Newman se Voëls van Suider-Afrika.* Struik Nature. Gedenkuitgawe 2010. 

## Verwysings
Ningxia

**Ningxia** (Chinees: 宁夏, [nǐŋɕi̯â]) is 'n outonome gewes van die Volksrepubliek China geleë in die noordweste van die land. Dit het in 2010 'n bevolking van sowat 6 miljoen gehad. Die administratiewe gebied van die gewes beslaan 'n oppervlakte van 66&nbsp;400&nbsp;km² (25&nbsp;600&nbsp;myl²). Die hoofstad en grootste stad is Yinchuan.

[duimnael|links|Die woord "Ningxia" in [Chinese karakters]]
duimnael|links|Uitsig uit 'n kabelkar op die Helanberge
[duimnael|links|Die 108 [stupas naby Qingtongxia]]
Dit is amptelik getiteld die **Ningxia Hui outonome streek**; voorheen 'n provinsie, Ningxia, wat met Gansu saamgesmelt het in 1954, maar geskei is van Gansu in 1958 en hersaamgestel as 'n outonome streek vir die Hui-Chinese, een van die 56 amptelik erkende nasionaliteite van China. Ningxia word begrens deur Shaanxi in die ooste, Gansu in die suide en weste, en Binne-Mongolië outonome streek in die noorde en het 'n oppervlakte van sowat 66&nbsp;400 vierkante kilometer.

Die gebied is yl bevolk, en die merendeelse woestyngebied leuen gedeeltelik op die Löss-plato en in die uitgestrekte vlakte van die Geelrivier. Die Groot Muur van China word langs die noordoostelike grens aangetref. Oor die jare is 'n uitgebreide stelsel van kanale gebou. Uitgebreide landherwinning en besproeiingsprojekte het toegeneem en landbouverbouing is moontlik gemaak.

## Verwysings 
## Eksterne skakels 
*  Amptelike webwerf van die Outonome Gewes Ningxia 
*  Ningxia se landbou-inligtingsnetwork 
*
Louis Mountbatten, 1ste graaf Mountbatten van Birma

Vlootadmiraal Louis Francis Albert Victor Nicholas Mountbatten, **1ste graaf Mountbatten van Birma** (gebore as **prins Louis van Battenberg**; 25 Junie 1900&nbsp;– 27 Augustus 1979), informeel bekend as **lord Mountbatten**, was ’n Britse staatsman en vlootoffisier, ’n oom van prins Philip, Hertog van Edinburg, en agterkleinneef van Elizabeth II. Hy was die laaste onderkoning van Indië (1947) en die eerste goewerneur-generaal van die Unie van Indië, waaruit die moderne Republiek Indië in 1950 sou ontstaan.

## Hoogtepunte uit sy lewe 
[duimnael|links|Lord en lady Mountbatten by [Mahatma Gandhi.]]
Tydens die Tweede Wêreldoorlog, in Augustus 1943, het Winston Churchill Mountbatten aangestel as bevelvoerder van die Suidoos-Asiatiese Kommandement (SEAC) met die rang admiraal. In dié tyd het sy kommandement toesig gehou oor die herowering van Birma van Japan. en op 28 Oktober 1947 die titel graaf Mountbatten van Birma.

Op 20 Februarie 1974 is hy aangestel as onderkoning (*viceroy*) van Indië om toesig te hou oor die oorgang van Brits-Indië na onafhanklikheid nie later as 1948 nie. Indië en Pakistan het die nag van 14-15 Augustus 1947 onafhanklik geword en Mountbatten het vir nog 10 maande in Nieu-Delhi gebly as Indië se eerste goewerneur-generaal tot in Junie 1948.

Van 1954 tot 1959 was hy *First Sea Lord*, ’n pos wat 40 jaar vroeër deur sy pa beklee is. Daarna was hy hoof van die verdedigingstaf tot in 1965 – dit maak hom die langs dienende professionele hoof nog van die Britse weermag.

In 1979 is Mountbatten, sy kleinseun Nicholas en twee ander mense deur die Ierse Republikeinse Leër (IRL) vermoor met ’n bom wat hulle in Mullaghmore, Ierland, in sy vissersboot geplant het.

## Verwysings 
## Eksterne skakels 
* Herdenkingsblad vir lord Louis Mountbatten
* 
* 15px Hierdie artikel is vertaal uit die Engelse Wikipedia
Prinses Alice van Battenberg

**Prinses Alice van Battenberg**, later **prinses Andreas van Griekeland en Denemarke** (Victoria Alice Elizabeth Julia Marie; 25 Februarie 1885 &ndash; 5 Desember 1969), was die ma van prins Philip, Hertog van Edinburg, en die skoonma van koningin Elizabeth II.

## Lewe 
duimnael|links|180px|Portret deur Philip de László, 1907. (Privaat versameling van prins Philip, Hertog van Edinburg.)

Alice was ’n agterkleindogter van koningin Victoria en het in Duitsland, Engeland en die gebied om die Middellandse See grootgeword. Sy was doof weens oorerflike faktore. Nadat sy in 1903 met prins Andreas van Griekeland en Denemarke getroud is, het sy in Griekeland gewoon totdat die Griekse koninklike familie in 1917 uit die land verban is. Toe haar man ’n paar jaar later terugkeer, is hy gedeeltelik geblameer vir die feit dat Griekeland die Grieks-Turkse Oorlog (1919–1922) verloor het en die gesin is weer eens verban tot met die herstel van die Griekse monargie in 1935.

In 1930 is skisofrenie by haar gediagnoseer en sy is in ’n inrigting in Switserland opgeneem. Daarna het sy en haar man nie meer saamgewoon nie. Ná haar herstel het sy die meeste van haar tyd aan welsynwerk in Griekeland gewy. Sy het ook ’n Oosters-Ortodokse kloosterorde vir nonne gestig met die naam Christelike Susterskap van Martha en Maria.

Ná die val van koning Konstantyn II van Griekeland en die militêre oorname van die land in 1967 is sy deur haar seun en skoondogter genooi om in Buckingham-paleis in Londen te woon waar sy twee jaar later oorlede is.

## Eksterne skakels 
*Foto's van prinses Alice van Battenberg by National Portrait Gallery
*
*15px Hierdie artikel is vertaal uit die Engelse Wikipedia
*Princess Alice van Battenberg at Yad Vashem - official site
Dikbekstreepkoppie

Die **dikbekstreepkoppie** (*Nesospiza wilkinsi*) is 'n standvoël wat leef en nesmaak op Inaccessible-eiland en Nightingale-eiland. Dit word ook die *Wilkinsstreepkoppie* genoem en in Engels die ''Wilkins' Bunting''.

## Identifikasie 
Die voël word tot 16&nbsp;cm lank en leef saam met die Inaccessible-streepkoppie waarmee dit maklik verwar kan word. Die dikbekstreepkoppie het 'n bonkiger voorkoms en 'n dik massiewe snawel wat hom toelaat om harde *Phylica*-neute te kraak. Hulle leef meestal in die *Phylica*-struike en boomvaringsone.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Newman se Voëls van Suider-Afrika.* Struik Nature. Gedenkuitgawe 2010. 

## Verwysings
King's African Rifles

[duimnael|180px|’n Monument in [Zomba vir Malawiese soldate van die KAR wat in die Eerste Wêreldoorlog gesterf het.]]

Die '''King's African Rifles''' (KAR) was ’n Britse koloniale regiment wat bestaan het uit soldate van die gebiede om die hedendaagse Groot Mere van Afrika, van 1902 tot die streke se onafhanklikwording in die 1960's. Die regiment was beide militêr en intern as sekuriteitsmag aktief in die koloniale gebiede en het later buite dié gebiede in die Wêreldoorloë diens gedoen. Die soldate was plaaslike inwoners, terwyl die meeste van die offisiere lede van die Britse weermag was.

## Geskiedenis 
duimnael|links|180px|Soldate van die 11de Oos-Afrikaanse Divisie op pad na Kalewa, Birma.
[duimnael|links|180px|KAR-soldate vervoer voorraad per perd tydens die [Mau Mau-opstand.]]
Die King's African Rifles het in die vroeë 1900's aan die veldtogte teen Mohammed Abdullah Hassan in Somalië deelgeneem. Die regiment was ook deel van die Britse Lugmag en Britse Leër wat Hassan in 1920 verslaan het.

Die KAR het aan die begin van die Eerste Wêreldoorlog bestaan uit 21 klein kompanjies in drie bataljonne oor die hele Brits-Oos-Afrika. Daar was in 1914 altesaam 70 Britse offisiere en 2&nbsp;325 soldate. In 1917 is die KAR in ’n groot mate uitgebrei en van die bataljonne se getalle is verdubbel. Laat in 1918 het die KAR uit 22 bataljonne bestaan.

Die regiment het in WO1 onder andere teen die Duitse bevelvoerder Paul von Lettow-Vorbeck en sy magte in Duits-Oos-Afrika geveg. Teen die einde van die oorlog was daar 1&nbsp;193 Britse offisiere en 30&nbsp;658 Afrika-soldate. Altesaam 5&nbsp;117 soldate het gesneuwel of is gewond en nog 3&nbsp;039 het aan siektes gesterf.

In die Tweede Wêreldoorlog het die KAR in verskeie veldtogte geveg – onder andere teen die Italianers in Italiaans-Oos-Afrika, teen die Franse in Madagaskar en teen die Japannese in Birma. Ná WO2 het die regiment ’n groot rol gespeel teen die oproermakers in die Mau Mau-opstand in Kenia. Die 1ste, 2de en 3de Bataljon het ook in die Maleise noodtoestand diens gedoen waar hulle baie betrokke was by gevegte teen kommunistiese rebelle.

In 1957 is die regiment hernoem tot die **Oos-Afrikaanse Landmagte**. Hul laaste hoof was koningin Elizabeth II. Toe die onderskeie streke waaruit die KAR-soldate gekom het onafhanklik raak, het die regiment begin disintegreer.

Die mate waarin die KAR se tradisies die moderne leërs van die voormalige Oos-Afrikaanse kolonies beïnvloed, verskil van land tot land. In Tanzanië was daar ’n opstand in 1964, waarna besluit is om weg te beweeg van die Britse militêre model. In Kenia, aan die ander kant, bestaan die naam Kenya Rifles steeds en die veldtogte waarop die KAR presteer het, word steeds gevier. Ook die Malawi Rifles bestaan steeds.

## Bronne 
* 
* 

## Eksterne skakels 
* Afrika-formasies – Birma 1930-1947 

* 15px Hierdie artikel is vertaal uit die Engelse Wikipedia
Leesteken

**Punktuasie** is die gebruik van **leestekens** in teks. Leestekens maak dit makliker om 'n bepaalde teks te lees, en is soms noodsaaklik vir die korrekte interpretasie van die teks. Algemene leestekens sluit in: die punt, komma, koppelteken, deelteken, ens.
Leestekens is noodsaaklik vir goeie begrip van 'n teks. Te veel leestekens in 'n teks kan egter net so steurend wees soos die weglating van noodsaaklike leestekens. 

Hier volg 'n lys van die **leestekens**:
* Aandagstreep
* Aanhalingstekens
* Asterisk
* Dubbelpunt
* Ellipsteken
* Hakies
* Komma
* Kommapunt
* Punt
* Vorentoeskuinsstreep (per)
* Agtertoeskuinsstreep (par)
* Uitroepteken
* Vraagteken

## Leestekens teenoor skryftekens 
Leestekens verhoog die leesbaarheid van tekste. Hierteenoor lei skryftekens tot die korrekte spelling van woorde.

Hier volg 'n lys van die **skryftekens**: 
* Koppelteken
* Deelteken
* Kappie
* Akuut-aksentteken
* Gravis-aksentteken
* Afkappingsteken

## Kyk ook 
* Handwoordeboek van die Afrikaanse Taal (HAT)
* Woordeboek van die Afrikaanse Taal (WAT)
* Wikipedia:Riglyne vir voorbladartikels
* Afrikaanse Woordelys en Spelreëls
* Grondbeginsels van die Afrikaanse spelling
* Wikipedia:Algemene spelfoute
* Speltoetser
* Spelling
* Woordeboek
* Hoofletter

## Eksterne skakels 
* 

## Bronne 
Afrikaanse woordelys en spelreëls, 2017. Kaapstad: Pharos
Trustreep

Die **trustreep** of **par** (ook **trusolidus**, **truskuinsstreep**, **agtertoe skuinsstreep** of **agteroor skuinsstreep**) (“\”) is ’n leesteken wat in die volgende gevalle gebruik word:

* Rekenaar lêerstruktuur: Bv C:\DATA\Persoonlik\Finansies.xlsx

## Kyk ook 
* Skuinsstreep
* Handwoordeboek van die Afrikaanse Taal (HAT)
* Woordeboek van die Afrikaanse Taal (WAT)
* Wikipedia:Riglyne vir voorbladartikels
* Afrikaanse Woordelys en Spelreëls
* Grondbeginsels van die Afrikaanse spelling
* Wikipedia:Algemene spelfoute
* Speltoetser
* Spelling
* Woordeboek
* Hoofletter
* Leesteken
* Koppelteken
* Deelteken
* Kappie (leesteken)
* Akuut-aksentteken
* Gravis-aksentteken
* Afkappingsteken
Streke van Malawi

duimnael|260px|Die drie streke van Malawi, met hul onderskeie distrikte.

Malawi is in **drie streke** verdeel wat weer uit 28 distrikte bestaan met ’n kommissaris aan die hoof van elke distrik.
 
## Streke en distrikte 
 **Noordelike Streek**

Die bevolking van 1&nbsp;708&nbsp;930 (2008-sensus) is oor 26&nbsp;931&nbsp;km2 versprei. Die hoofstad is Mzuzu. Dit grens in die weste aan Zambië, in die noorde aan Tanzanië, in die ooste aan die Malawimeer en in die suide aan Malawi se Sentrale Streek. Die Likoma-distrik, met beide Chizumulu- en Likoma-eiland, is in die streek geleë.

;Distrikte

10 – Chitipa

11 – Karonga

12 – Likoma

13 – Mzimba

14 – Nkhata Bay

15 – Rumphi

 **Sentrale Streek**

Die bevolking is 5&nbsp;510&nbsp;195 en die oppervlakte 35&nbsp;592&nbsp;km2. Die hoofstad is Lilongwe. Die grense is die Malawimeer, Zambië en Mosambiek. Die Chewa-volk maak die grootste deel van die bevolking uit.

;Distrikte

1 – Dedza

2 – Dowa

3 – Kasungu

4 – Lilongwe

5 – Mchinji

6 – Nkhotakota

7 – Ntcheu

8 – Ntchisi

9 – Salima

 **Suidelike Streek**

Die bevolking is 5&nbsp;876&nbsp;784 en die oppervlakte 31&nbsp;753&nbsp;km2. Die hoofstad is Blantyre. Die streek grens in die noorde aan die meer en word verder deur Mosambiek omring.

;Distrikte

16 – Balaka

17 – Blantyre

18 – Chikwawa

19 – Chiradzulu

20 – Machinga

21 – Mangochi

22 – Mulanje

23 – Mwanza

24 – Nsanje

25 – Thyolo

26 – Phalombe

27 – Zomba

28 – Neno

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Dynamo (towenaar)

duimnael|Steven Frayne

**Steven Frayne** (gebore 17 Desember 1982), algemeen bekend onder sy verhoognaam "**Dynamo**", is 'n Engelse kulkunstenaar. Hy is die beste bekend vir sy bekroonde televisieprogram, *Dynamo: Magician Impossible*, wat vanaf Julie 2011 tot September 2014 uitgesaai is.

## Vroeë jare 
Frayne is gebore in Bradford, Engeland van 'n Engelse moeder en 'n vader van Pasjtoense afkoms. Hy ly aan Crohn se siekte, wat hom klein in statuur sy hele lewe lank gemaak het. Hy was geboelie as 'n kind, en een van die eerste towerkunste wat hy kon doen, was iets wat sy oupa hom geleer het om dit te laat lyk asof hy baie swaar is, sodat die ander kinders hom nie kon optel nie.

## Verwysings
Mantsjoes

: *Hierdie artikel handel oor die etniese groep. Vir die taal, sien Mantsjoe.*

Die **Mantsjoes** (Mantsjoe: 17px; Möllendorff: *manju*; Abkai: *manju*; Vereenvoudigde Chinees: 满族; Tradisionele Chinees: 滿族; pinyin: *Mǎnzú*; Wade–Giles: *Man³-tsu²*) behoort tot een van die 56 amptelik erkende etniese groepe ("nasionaliteite") in die Volksrepubliek China. Hul tuiste is die Mantsjoerye in Noordoos-China, wat na dié etniese groep genoem is. Tydens die Qing-dinastie (1644–1912), ook bekend as Mantsjoe-dinastie, China se laaste heersende keiserlike dinastie, het die Mantsjoes oor China, Mongolië en aangrensende gebiede geheers.

duimnael|links|'n Jong Mantsjoe in tradisionele klere
Die Mantsjoes is die grootste groep van die Toengoesiese volke, maar hul taal, Mantsjoe, is byna uitgestorwe. Mantsjoes praat as moedertaal oorwegend Mandaryns met plaaslike dialekte. Mantsjoes is naas Han-Chinese, Zhuang en Hui-Chinese die vierde grootste etniese groep in die Volksrepubliek China. Hulle is ook die grootste erkende etniese minderheid sonder 'n eie outonome gewes.

Volgens die sensus van 2011 leef in die Volksrepubliek China 10&nbsp;410&nbsp;585 Mantsjoes, veral in Noordoos-China, die Mantsjoerye. Groot bevolkings van Mantsjoes leef in die provinsies Liaoning (5&nbsp;385&nbsp;287 of 12,88%), Hebei (2&nbsp;118&nbsp;711 of 3,18%), Heilongjiang (1&nbsp;037&nbsp;080 of 2,86%), Jilin (993&nbsp;112 of 3,71%), Binne-Mongolië (452&nbsp;765 of 1,83%) en Beijing (336&nbsp;000 of 2%). Daarbenewens leef sowat 12&nbsp;000 Mantsjoes in die Republiek China op Taiwan.

## Verwysings 
## Eksterne skakels 
*  
*  *The Manchu ethnic minority* – Chinese regeringswebwerf
*  Verspreiding van etniese groepe in China
Nightingale-streepkoppie

Die **Nightingale-streepkoppie** (*Nesospiza questi*) is 'n standvoël wat leef en nesmaak op die Nightingale-eiland. Dit word in Engels die *Nightingale Finch* genoem.

## Identifikasie 
Die voël word tot 16&nbsp;cm lank. Die voël leef saam met die Dikbekstreepkoppie en kan maklik verwar word met die Inaccessible-streepkoppie.

Hulle leef as pare of in klein groepies saam en soek kos op die grond  of soek na insekte op die *Phylica*-struike.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Newman se Voëls van Suider-Afrika.* Struik Nature. Gedenkuitgawe 2010. 

## Verwysings
Roubaix

**Roubaix** of **Robaais** (in historiese kontekste soms *Robeke* of *Roodebeeke*) is 'n ou nywerheidstad in Noord-Frankryk en die suidoostelike gedeelte van die voormalige provinsie Frans-Vlaandere, naby aan die Belgiese grens. Roubaix is ook 'n munisipale gebied en die hoofstad van twee kantons in die arrondissement Lille in die département Nord in die gewes Hauts-de-France.

Roubaix is 'n multikulturele stad en met 'n bevolking van byna 96 duisend inwoners in 2013 die derde mees bevolkte stad van die gewes, ná Lille en Amiens. Ten spyte van sy swak omvang, vorm sy die Noordoos-sentrum van die Metropolitaanse Gebied van Lille, met 'n oppervlakte van 13,23&nbsp;km².

Roubaix was deur die eeue heen 'n bekende wol- en tekstielsentrum. Histories was Roubaix een van die vernaamste spilpunte van die Industriële Revolusie in Noord-Frankryk gewees. Gedurende hierdie periode, is die stad ook "die stad van 'n duisend skoorsteene" genoem. Tussen 1846 en 1896 het die bevolking van die stad gegroei van 31 039 tot 124 661.

Die stad staan vandag veral bekend as eindbestemming van die Parys-Roubaix-fietswedren. Ten slotte is Roubaix 'n kulturele plek met 'n verskeidenheid museums en ander instellings.

## Internasionale verhoudings 
Roubaix is daarna ook aangemoedig:
### Susterstede 
*  Mönchengladbach, Duitsland, sedert 1969
*  Verviers, België, sedert 1969
*  Bradford, Verenigde Koninkryk, sedert 1969
*  Skopje, Masedonië, sedert 1973
*  Prato, Italië, sedert 1981
*  Sosnowiec, Pole, sedert 1993
*  Covilhã, Portugal, sedert 2000
*  Bouira, Algerië, sedert 2003

### Vennootskappe 
*  Qabatiya, Palestina, sedert 2012

## Verwysings 
## Eksterne skakels 
* Toeriste kantoor webwerf   
* André Diligent Museum van Kuns en Industrie – La Piscine webwerf 
* Tekstielmuseum – La Manufacture webwerf   
* Statistiese inligting op die INSEE se webtuiste
Goughstreepkoppie

Die **Goughstreepkoppie** (*Rowettia goughensis*) is 'n algemene standvoël en endemies aan Gougheiland. In Engels staan dit bekend as die *Gough Bunting*.

## Identifikasie 
Die voël word tot 16&nbsp;cm groot en is demorfies. Die wyfie lyk soos die onvolwasse voël, net ryker gekleur; hulle is ornaje-vaalbruin met 'n swartbeffie op die keel. Die mannetjie is swaar gestreep.

Die voël bly in pare of in klein groepies saam en soek kos op die grond. Hulle klouter ook oor graspolle en *Phylica*-struike op soek na kos. Die voël is nuuskierig en nie bang vir mense nie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Newman se Voëls van Suider-Afrika.* Struik Nature. Gedenkuitgawe 2010. 

## Verwysings
Woestynbergadder

Die **Woestynbergadder** (*Bitis xeropaga*) is 'n adder wat in die omgewing van die Oranjerivier, naby of in die Richtersveld aangetref word. In Engels staan dit bekend as die *Desert Mountain Adder*.

## Identifikasie 
Die slang is skaars, het 'n driehoekige kop en dowwe grys voorkoms. Dit is dof gekleur, is goed gekamoefleer en begrawe homself nie in die sand soos ander adders nie. Dit verkies droë, klipperige heuwelhange om in te leef. Die wyfie kan tot 5 kleintjies hê in die somer.

## Sien ook 
* Alfabetiese lys van slange

## Bron 
* Watter Slang is dit? Johan Marais. Struik Uitgewers. 2008. 

## Verwysings
Ongemerkte bergadder

Die **Ongemerkte bergadder** (*Bitis inornata*) is 'n skaars adder wat net in die Sneeuberg, noord van Graaff-Reinet tot Cradock voorkom. In Engels staan die slang bekend as die *Plain Mountain Adder*.

## Identifikasie 
Die slang word 25 tot 30 cm lank met 'n maksimum van 35cm. Dit is valerig rooibruin, maar kan dowwe, donkerder vlekke op die rug hê. Dit vreet akkedisse en knaagdiertjies.
 
## Sien ook 
* Alfabetiese lys van slange

## Bron 
* Watter Slang is dit? Johan Marais. Struik Uitgewers. 2008. 

## Verwysings
Hui-Chinese

Die **Hui-Chinese** (Chinees: 回族, Pinyin: *Huízú*, Xiao'erjing: خُوِذُو/حواري, Dungan: Хуэйзў/*Huejzw*) is een van die 56 amptelik erkende etniese groepe ("nasionaliteite") in die Volksrepubliek China. Hulle is etnies en taalkundig nou verwant aan die Han-Chinese, met die uitsondering dat die Hui-Chinese oorwegend aanhangers van die Soennitiese Islam is, en hul jong seuns word besny. Kleiner Islamitiese etniese groepe wat nie deur die Chinese regering as eie nasionaliteite erken word nie, word by die Hui-Chinese ingereken. 

duimnael|links|'n Bejaarde Hui-Chinees met die tipiese hoofbedekking
[duimnael|links|'n Gesin Hui-Chinese vier [Eid-oel-Fiter in Ningxia, Volksrepubliek China]]
Hui-Chinese is naas Han-Chinese en Zhuang die derde grootste etniese groep in die Volksrepubliek China. Volgens die sensus van 2011 leef in die Volksrepubliek China 10&nbsp;586&nbsp;087 Hui-Chinese, veral in die streke Noordwes-China en die sentrale Zhongyuan. Groot bevolkings van Hui-Chinese leef in die provinsies Ningxia (2&nbsp;173&nbsp;820 of 20,52%), Gansu (1&nbsp;258&nbsp;641 of 11,88%), in die outonome gewes Xinjiang (983&nbsp;015 of 9,28%) en Henan (957&nbsp;964 of 9,04%). Nes Oeigoere is Hui-Chinese een van die grootste groep Moslems in die Volksrepubliek China.

Hui-Chinese praat as moedertaal oorwegend Mandaryns met plaaslike dialekte. Hul dialek word in die aangrensende lande Kirgisië, Kasakstan, Oesbekistan en Tadjikistan Dungan (東干語) genoem. In liturgiese opsig word hul taalgebruik deur leenwoorde uit Arabies, Persies en Turks gekenmerk.

## Verwysings 
## Eksterne skakels 
*  
*  *The Hui ethnic minority* – Chinese regeringswebwerf
*  Verspreiding van etniese groepe in China
Rooiadder

Die **Rooiadder** (*Bitis rubida*) is 'n adder wat van die Sederberg tot die Roggeveldberge en Kromberg in die Wes-Kaap voorkom. In Engels staan die slang as die *red adder* bekend. Hierdie slangspesie is eers in 1997 beskryf.

## Identifikasie 
Die slang word 25 tot 30 cm lank met 'n maksimum van 42 cm. Dit is effekleurig rooi of rooibruin en daar is gepaarde vlekke op die rug. Dit skuil onder klippe en struike en kan soms soggens in die son bak. Die slang vreet akkedisse, geitjies, skinke en knaagdiertjies. Die wyfie kan tot 10 kleintjies voortbring in die somer.

Daar is nog geen aanmelding dat mense gebyt is nie.
[links|duimnael|320px|Naby [Karoopoort in die Wes-Kaap]]

## Sien ook 
* Alfabetiese lys van slange

## Bron 
* Watter Slang is dit? Johan Marais. Struik Uitgewers. 2008. 

## Verwysings
2016 Europese Grand Prix

Die **2016 Formule Een Europese Grand Prix** is op 19 Junie 2016 op die Bakoe-straatbaan in Bakoe, Azerbeidjan gehou. Dit was die agtste wedren van die kampioenskapseisoen en is deur Nico Rosberg in sy Mercedes gewen.

## Bande beskikbaargestel 
## Kwalifisering 
## Renuitslag 
## Puntestand na afloop van die Grand Prix 
### Renjaers 
### Vervaardigers 
## Verwysings
Albanie-adder

Die **Albanie-adder** (*Bitis albanica*) is 'n skaars adder wat in die Algoabaai-gebied van die Oos-Kaap aangetref word; dit is dus endemies tot die area. In Engels staan die slang bekend as die *Albany Adder*.

## Sien ook 
* Alfabetiese lys van slange

## Bron 
* Watter Slang is dit? Johan Marais. Struik Uitgewers. 2008. 

## Verwysings
Suidelike adder

Die **Suidelike adder** (*Bitis armata*) is 'n adder wat voorkom in die Suidwes-Kaap in laaggeleë kusfynbos. In Engels staan die slang bekend as die *Southern Adder*.

## Identifikasie 
Die slang word tot 400mm lank. Dit het klein klossies horings aan die bokant van die oë. Die slang skuil onder kalksteenklipbaaie. Dit vreet akkedisse en knaagdiertjies. Die wyfie bring tot 7 kleintjies voort in die somer. Die slang is vroeg in die oggende of saans op sy aktiefste. 

## Sien ook 
* Alfabetiese lys van slange

## Bron 
* Watter Slang is dit? Johan Marais. Struik Uitgewers. 2008. 

## Verwysings
2016 Kanadese Grand Prix

Die **2016 Formule Een Kanadese Grand Prix** is op 12 Junie 2016 op die Gilles Villeneuve-renbaan in Montreal, Kanada gehou. Dit was die sewende wedren van die kampioenskapseisoen en is deur Lewis Hamilton in sy Mercedes AMG gewen.

## Bande 
Pirelli het die volgende bande in Kanada verskaf:

## Kwalifisering 
## Renuitslag 
## Puntestand na afloop van die Grand Prix 
### Renjaers 
### Vervaardigers
Namakwadwergadder

Die **Namakwadwergadder** (*Bitis schneideri*) is die wêreld se kleinste adder en word gemiddeld 200mm lank. In Engels staan die slang bekend as die *Namaqua Dwarf Adder*.

## Indentifikasie 
Die slang is grysbruin met vlekke en die slang is dus goed gekamoefleer. Dit is meestal snags aktief en bak soggens in die son. Die slang graaf hom soms ook onder sand in. Dit vreet akkedisse. Daar kan tot sewe kleintjies op een slag voortgebring word in die somer. Sy gif hou geen gevaar vir die mens in nie.

Die slang word langs die kus vanaf Klein-Namakwaland tot by Lüderitzbaai in Namibië aangetref.

## Sien ook 
* Alfabetiese lys van slange

## Bron 
* Watter Slang is dit? Johan Marais. Struik Uitgewers. 2008. 

## Verwysings
Dwergadders

duimnael|'n Ongemerkte bergadder
duimnael|Horingsman
duimnael|Fotograaf met 'n veelhoringadder in sy kameralens.

Die term **dwergadders** verwys na sewe kleiner slange wat deel vorm van die adders. Die slange lyk amper almal eenders en is moeilik onderskeibaar. Byte deur dié slange is pynlik, maar selde lewensgevaarlik. Kenmerkend van die slange is hulle reghoekige koppe wat baie maklik van die lyf onderskeibaar is. Sommige het 'n enkele horing terwyl ander 'n klossie horings bo die oë het. Hulle is die aktiefste teen sononder of vroeg in die oggend. Hulle sis, blaas en pik aggressief wanneer hulle bedreig word. Hulle word gereeld snags gesien wanneer hulle paaie kruis. Die slange is gemiddeld 250 tot 350&nbsp;mm lank.

Die sewe dwergadders is:
* Horingsman
* Veelhoringadder
* Woestynbergadder
* Ongemerkte bergadder
* Rooiadder
* Albanie-adder
* Suidelike adder

Hulle word onderskei van die groot adders soos die pofadder, Gaboenadder en Bergadder.

## Sien ook 
* Alfabetiese lys van slange

## Bron 
* Watter Slang is dit? Johan Marais. Struik Uitgewers. 2008. 

## Verwysings
Namibduinadder

Die **Namibduinadder** (*Bitis peringueyi*) is 'n adder wat kuslangs vanaf die suide van Namibië tot in Angola voorkom. In Engels staan die slang bekend as die ''Peringuey's Adder''.

## Identifikasie 
Die slang word tot 25cm lank en is bekend om sywaartse te seil. Die manier van seil los kenmerkende S-vormige patrone op die sand. Die adder begraaf homself in die sand en lê sy prooi voor. Die oë wat bo-op die kop sit steek bo die sand uit. Ook die stertpunt steek bokant die sand uit, dit dien as lokaas om akkedisse te lok. Die wyfie kan tot 10 kleintjies voortbring in die somer.

## Sien ook 
* Alfabetiese lys van slange

## Bron 
* Watter Slang is dit? Johan Marais. Struik Uitgewers. 2008. 

## Verwysings
Wipneusnagadder

Die **Wipneusnagadder** (*Causus defilippii*) is adder wat voorkom in die natter gedeeltes van Limpopo, Mpumalanga, eSwatini en KwaZulu-Natal asook gedeeltes van Zimbabwe. In Engels staan die slang bekend as die *Snouted Night Adder*.

## Identifikasie 
Die slang lyk baie soos die nagadder; dit het ook die donker v-vormige merk op die kop. Dit het 'n wipneus, die snoet is boontoe gevorm. Dit is ook kleiner as die nagadder en word ongeveer 400mm lank.

Die wyfie lê tussen 3 en 9 eiers op 'n slag gedurende die somer. Die kleintjies is ongeveer 100mm lank by geboorte. Die slang vreet paddas en skurwepaddas.

## Gif 
Die gif is sitotoksies en veroorsaak pyn en swelsel maar is nie gevaarlik vir die mens nie.

## Sien ook 
* Alfabetiese lys van slange

## Bron 
* Watter Slang is dit? Johan Marais. Struik Uitgewers. 2008. 

## Verwysings
Haas F1-span

[duimnael|380px|[Romain Grosjean toets 'n renmotor van Haas in 2016 by die Barcelona-Catalunya-renbaan.]]

Die **Haas F1-span** behels die Formule Eenwedrenbedrywighede van die Haas-firma. Die span se ontwikkeling- en fabriekswerke is in Kannapolis in Amerika gesetel, maar hulle het fasiliteite vir wedrenvoorbereiding in Banbury, Verenigde Koninkryk asook
Maranello, Italië.

Haas F1 Racing het in 2016 as 'n selfstandige span begin deelgeneem aan Formule Eenwedrenne. Ferrari verskaf en ondersteun tans die span met spesiaalontwerpte en doelgeboude renmotorenjins.

## Jaers
Op 29 September en 31 Oktober 2015 is aangekondig dat Romain Grosjean die span se eerste en Esteban Gutiérrez die span se tweede renjaer in die 2016-seisoen sal wees. Ondanks goeie voorbereiding van hul renmotors, het die span se jaers weinig sukses behaal, en hul eindig in die agtste plek met 29 kampioenskapspunte in 2016.

Aan die einde van 2020 is beide Grosjean en Kevin Magnussen se kontrakte nie hernu nie. Die span het met twee nuwelinge in 2021 begin, Mick Schumacher, seun van die sewemalige F1-wêreldkampioen Michael Schumacher en die Rus Nikita Mazepin, wie se vader se maatskappye ook borgskap aan die span verskaf het. Mazepin is in 2022 in die span vervang deur Kevin Magnussen, weens politieke redes (die Russiese inval in Oekraïne, 2022). Sedert die 2023-seisoen is Nico Hülkenberg as bestuurder gekontrakteer nadat die jong Schumacher nie goeie resultate in die Grand Prix-wedrenne kon lewer nie, en ook by 'n paar geleenthede sy Haas-renmotor verwoes het.

## Renuitslae 
[duimnael|450px|[Antonio Giovinazzi toetsbestuur 'n Haas tydens die 2017 Maleisiese Grand Prix.]]

### 2016 – 2019 
### 2020 – hede 
* ‡ Halwe punte is in België toegeken in 2021 omdat daar minder as 75% van die wedren afgelê is weens hewige reën.
* **†** Renjaer haal nie die eindstreep nie, maar word wel geklassifiseer, omdat hy meer as 90% van die renafstand afgelê het.

## Verwysings
Sierra Nevada (Verenigde State)

duimnael|'n Lugfoto van die oostelike Sierra Nevada tussen Pine Creek en Mono Lake in die noorde
duimnael|Die oorgrote deel van die bergreeks is op Kaliforniese staatsgebied geleë

Die **Sierra Nevada** (Engels: [siˈɛrə nɨˈvɑːdə] of [nɨˈvædə], Spaans: [ˈsjera neˈβaða], "sneeubedekte bergreeks") is 'n bergreeks in die westelike Verenigde State, geleë tussen die Sentrale Vallei van Kalifornië en die Basin and Range Province, 'n uitgestrekte fisiografiese streek wat suidwaarts tot Meksiko strek. Die Sierra Nevada is die hoogste bergreeks in die samehangende landgebied van die Verenigde State buite Alaska en Hawaii en een van die belangrikste waterbronne vir Suid-Kalifornië.

Die grootste deel van die Sierra Nevada is in die deelstaat Kalifornië geleë, behalwe vir die bergreeks Carson Range, 'n uitloper wat grotendeels anderkant die staatsgrens in Nevada geleë is. Die Sierra Nevada maak deel uit van die Amerikaanse Cordillera, 'n byna ononderbroke ketting van bergreekse (Spaans: *cordillera*) wat langs die weskus van Noord-, Sentraal- en Suid-Amerika en verder suidwaarts tot Antarktika strek.

Die Sierra Nevada strek oor 'n afstand van 400&nbsp;myl (640&nbsp;km) in noord-suidelike rigting, en oor 70&nbsp;myl (110&nbsp;km) in oos-westelike-rigting. Geografiese bakens is in die bergreeks geleë soos die varsmatermeer Lake Tahoe (die grootste Alpynse meer in Noord-Amerika), Mount Whitney (die hoogste bergpiek van die VSA buite Alaska en Hawaii op 'n hoogte van 4&nbsp;421&nbsp;m bo seevlak) en die Yosemite-vallei, wat deur gletsers in 'n 100 miljoen jaar oue granietmassief gesny is.

Die reeks, wat oorspronklik as 'n kusgebergte gevorm is, het sy huidige binnelandse ligging aan plaattektoniek te danke. Dit is binnelands toe geskuif toe die Stille Oseaanbodem sowat 200 miljoen jaar gelede begin uitbrei het en met die Noord-Amerikaanse plaat gebots het.

Drie nasionale parke, twintig wildernisgebiede en twee nasionale monumente is in die Sierra Nevada geskep, waaronder die Nasionale Yosemite-, Sequoia- en Kings Canyon-parke en die Nasionale Devils Postpile-monument.

## Verwysings
Skuinsstreep

duimnael
Die **skuinsstreep** of **per** (ook **solidus**, **vorentoe skuinsstreep**, **virgule**, **regleunstreep** of **vooroor skuinsstreep**) (“/”) is ’n leesteken wat in die volgende gevalle gebruik word:

* Eenhede: km/h, m/s, W/m ens (Dit is vandaar dat dit ook "per" genoem word.)
* Internetadresse

In Afrikaans kan die skuinsstreep as leesteken of skryfteken optree. Volgens die AWS (2017) impliseer die skuinsstreep as leesteken beketenisverwantskap tussen die dele weerskante van die skuinsstreep, of dui aan dat daar van die leser verwag word om keuses tussen moontlikhede te maak. 

## Alternatiewe en keuses 
* Die skuinsstreep dui 'n keuse tussen twee of meer items aan.
Bv: hy/sy, ja/nee, dag/nag
* Die skuinsstreep dien as skeidingsteken tussen woorde, frases of sinne in verskillende tale.

Bv: Meneer/Sir, Goeiedag / Good day / Dumela 

**Let op** die gebruik van spasies in die voorbeeld hierbo. Waar die skuinsstreep afkortings of enkelwoorde skei, is daar geen spasies nie. Waar dit frases of sinne skei, is daar 'n spasie weerskante van die skuinsstreep. In 'n reeks wat bestaan uit enkelwoorde én frases, moet daar spasie aan weerskante van die skuinsstreep wees. (AWS, 2017) 

* Die skuinsstreep dui alternatiewe lettergrepe, morfeme of woorddele (maar nie letters nie) in komplekse woorde aan; die weglaatteken word dan teenaan die skuinsstreep geskryf. In hierdie gevalle word die skuinsstreep gebruik in die plek van die woord **of**.

Bv: man-/vroulik, akteur/-trise

## Verhoudings tussen konsepte 
* Die skuinsstreep word gebruik om rekeningkundige verhoudings van 'n getal of eenheid tot 'n ander getal of eenheid in 'n samestelling uit te druk. Hier word die skuinsstreep gebruik in die plek van die woord **tot**: leerder/opvoeder-verhouding

* Die skuinsstreep skei twee komponente in samestellings of afleidings waarvan die eerste komponent uit twee of meer stamme wat met 'n koppelteken verbind moet word bestaan en waarvan die tweede komponent 'n omgekeerde herhaling van die eerste komponent behels (AWS, 2017): Afrikaans-Engels/Engels-Afrikaans woordeboek

* Die skuinsstreep word tussen getalle gebruik om die reeksnommer van 'n item aan te dui. Hier vervang die skuinsstreep die woord **van:** 17/36 bladsye (*bladsy sewentien van ses-en-dertig*)

* Die skuinsstreep word tussen getalle gebruik om 'n deel uit 'n totaal aan te dui. Hier vervang die skuinsstreep die woord **uit:** Hy het 7/10 vir sy toets gekry.

* Die skuinsstreep word gebruik om 'n relatiewe verhouding tussen eenhede aan te dui. Hier vervang die skuinsstreep die woord **per:** R20/uur (*twintig rand per uur*)

## Kyk ook 
* Trustreep
* Handwoordeboek van die Afrikaanse Taal (HAT)
* Woordeboek van die Afrikaanse Taal (WAT)
* Wikipedia:Riglyne vir voorbladartikels
* Afrikaanse Woordelys en Spelreëls
* Grondbeginsels van die Afrikaanse spelling
* Wikipedia:Algemene spelfoute
* Speltoetser
* Spelling
* Woordeboek
* Hoofletter
* Leesteken
* Koppelteken
* Deelteken
* Kappie (leesteken)
* Akuut-aksentteken
* Gravis-aksentteken
* Afkappingsteken

## Bron 
* Afrikaanse woordelys en spelreëls, 2017. Kaapstad: Pharos
Polohemp

200px|links
duimnael|220px|'n Lacoste-tennishemp
duimnael|regs|200px|'n Polohemp se uitleg
'n **Polohemp** – ook bekend as 'n **gholfhemp** of **tennishemp** (alhoewel dié soort hemde as sportkledingstukke van 'n mengsel van sintetiese materiale vervaardig word) – is 'n hemp met kortmoue en 'n sagte kraag wat slegs bo toegeknoop kan word. Net soos T-hemde word dit oor die kop aangetrek.

Alhoewel dit oorspronklik as sportkleding ontwerp is – vandaar die benaming – en meestal van ligte en sweetabsorberende materiaal soos katoen of katoenpikee vervaardig word, word die polohemp deur sowel mans as vroue in 'n verskeidenheid style gedra wat van formeel tot semi-formeel kan strek.

Die polohemde van enkele luukse mode-etikette soos Lacoste (Frankryk), Tommy Hilfiger, Ralph Lauren (albei Verenigde State) en Fred Perry (Verenigde Koninkryk) het ikoonstatus in die modewêreld bereik.

'n Roklengteweergawe van die hemp is bekend as 'n **polorok**.

## Verwysings 
## Eksterne skakels 
**Gholfhemde vir dames**
* *www.sarie.com: Van die gholfbaan tot die loopplank*

**Polohemde vir mans – stylgidse**
* *GQ South Africa: Can I Wear a Polo Shirt Under a Blazer? Besoek op 22 Junie 2016*
Na’eem Jeenah

**Na’eem Jeenah** (gebore op 8 Augustus 1965 in Durban, Suid-Afrika) is 'n akademikus en leier van verskeie anti-kapitalistiese en anti-oorlogbewegings in Suid-Afrika. Na'eem Jeenah is tans (2016) uitvoerende direkteur van die Afro-Midde-Ooste-sentrum, 'n navorsingsinstituut gewy aan die bestudering van die Midde-Ooste en Noord-Afrika sowel as die verhoudings tussen daardie gebiede en die res van Afrika. Hy het voorheen gewerk as bedryfsdirekteur vir die Instituut vir Spraakvryheid in Johannesburg, Suid-Afrika. Hy was ook 'n dosent van Politieke Studies aan die Universiteit van die Witwatersrand in Johannesburg.

## Publikasies 
### Boeke 
* 
*  (Booklet)
* 
* 

### Tydskrifartikels en hoofstukke 
* 
* 
*  Pdf.
*  Pdf.
* 
*  Pdf.
*  
* 
* 
* 
* 
* 
* 

## Sien ook 
* Shamima Shaikh

## Bronne 
* Afro-Middle East Centre
* Na'eem Jeenah
* Journey of Discovery: A South African Hajj 

## Eksterne skakels 
* Afro-Middle East Centre
* Na'eem Jeenah Blog
* Muslim Youth Movement of South Africa
Knipmes

duimnael|'n Versameling knipmesse.
duimnael|Canivetes

'n **Knipmes** is 'n spesiale soort draagbare mes, met een of meer lemme wat binne die handvatsel toevou, en wat dan nog steeds in 'n sak pas.

Die normale lemlengte is 5 tot 10&nbsp;cm (2 tot 4 duim). Knipmesse is veelsydige gereedskap, en kan vir amper enigiets gebruik word van die oopmaak van 'n koevert, om tou of lyn te sny, biltong te kerf, vars vrugte af te skil of selfs vir selfverdediging.

## Voorbeelde van 'n paar style

Barlow knife.JPG|'n Barlow-knipmes
Swiss Army Knive opened.jpeg|Victorinox Soldier, 'n "Camper" of "Scout" sakmes
Swiss army knife open 20050612 (cropped).jpg|'n Victorinox, die oorspronklike "Swiss Army knife"
MultiPurposePocketKnife 7244 03.jpg|'n Veeldoel-gereedskapmes

CongressKnifeCamillus.JPG|'n Kongresmes
CanoeKnifeBuck.jpg|'n Kano-mes
KifeStockmanElkRidge.JPG|'n Medium "stockman"-knipmes

## Sien ook 
* Okapi

## Verwysings